wickkiey/tamil-wikipedia-markdown huggingface dataset:
# ஏ. ஜே. ஜான் ஆனாப்பரம்பில்



**ஆனாப்பரம்பில் ஜோசஃப் ஜான்** (*Anaparambil Joseph John*, சூலை 18, 1893 – அக்டோபர் 1, 1957) திருவிதாங்கூரைச் சேர்ந்த ஓர் விடுதலை இயக்கப் போராளியும் அரசு அதிகாரியும் ஆவார். திருவிதாங்கூர்-கொச்சி இராச்சியத்தின் முதலமைச்சராகவும் சென்னை மாகாணத்தின் ஆளுநராகவும் பதவி வகித்தவர்.  

திருவிதாங்கூர் இராச்சியத்தில் வைக்கம் அண்மையில் தலயோலப்பரம்பில் பிறந்த ஜான் ஓர் சட்ட அறிஞர்.  

வைக்கத்திலிருந்து திருவிதாங்கூர் சட்ட மன்றத்திற்கு தேர்ந்தெடுக்கப்பட்டார். விடுதலை இயக்கத்தில் ஈடுபட்டு பலமுறை சிறை சென்றுள்ளார்.  

1947இல், திருவிதாங்கூர் மகாராசா சட்டவமைப்பு மன்றத்தை அறிவித்தார். இந்த மன்றம் 1948இல் கூடிய முதல் கூட்டத்திற்கு ஜான் தலைமை ஏற்றார். 1949இல் நிதி,வருமானத்துறை அமைச்சராகப் பொறுப்பேற்றார்.  

1951ஆம் ஆண்டு நடந்த முதல் பொதுத் தேர்தலில் இந்திய தேசிய காங்கிரசு வேட்பாளராக பூஞ்சார் தொகுதியிலிருந்து தேர்ந்தெடுக்கப்பட்டார். திருவிதாங்கூர்-கொச்சி மாநிலத்தின் முதலமைச்சராக மார்ச்சு 1952 முதல் மார்ச்சு 1954 வரை ஆட்சியில் இருந்தார். இந்த மாநிலத்தின் கடைசி அமைச்சரவையில் உள்துறை அமைச்சராகப் பணியாற்றினார். பின்னர் மாநில சீரமைப்புகளுக்குப் பின்னர் தமிழ்நாடு ஆளுநராகப் பொறுப்பேற்றார்.
# விஷ்ணுராம் மேதி


** விஷ்ணுராம் மேதி** (*Bishnuram Medhi*, , *பிஷ்ணுராம் மேதி*) (ஏப்ரல் 24, 1888–சனவரி 21, 1981) அசாமின் முதலமைச்சராக 1950 முதல் 1957 வரை பணியாற்றிய இந்திய அரசியல்வாதியும் விடுதலை இயக்க வீரரும் ஆவார். இவர் தமிழக ஆளுநராக சனவரி 1958 முதல் மே 1964 வரை பணியாற்றி உள்ளார்.  
## இளமை வாழ்க்கை
விஷ்ணுராம் மேதி குவஹாத்தி அருகிலுள்ள அயோ என்ற சிற்றூரில் சோனாராம், அலேகி என்ற பெற்றோருக்கு வறுமை மிகுந்த விவசாயக் குடும்பத்தில் ஏப்ரல் 24, 1888இல் பிறந்தார். குவகாத்தியில் உள்ள காட்டன் காலேசியேட்டு பள்ளியில் தமது மெட்றிகுலேசன் படிப்பை 1905இல் முடித்தார். பள்ளிப் படிப்பிற்குப் பின்னர் கொல்கத்தாவிலுள்ள மாகாணக் கல்லூரியில் பட்டப்படிப்பையும் பட்ட மேற்படிப்பை கரிம வேதியியலில் தாக்கா பல்கலைக்கழகத்திலிருந்தும் முடித்தார். பின்னர் சட்டப் படிப்பை மேற்கொண்டு 1914இல் வழக்குரைநர் அவையி்ல் உறுப்பினரானார்.  
## இந்திய விடுதலை இயக்கம்
விஷ்ணுராம் இந்திய தேசிய காங்கிரசில் 1920களில் இணைந்தார். ஒத்துழையாமை இயக்கத்தில் பங்கேற்றார். 1926இல் பாண்டுவில் நடந்த இந்திய தேசிய காங்கிரசின் மாநாட்டு வரவேற்புக் குழுவில் இணைச் செயலாளராக பணியாற்றினார். 1930இல் அசாமிய மாநில காங்கிரசு தலைவராக தேர்ந்தெடுக்கப்பட்டார்.  
## விடுதலைக்குப் பிந்தைய அரசியல்
1935இல் மாநில சுயாட்சி வழங்கப்பட்டபோது கோபிநாத் போர்டோலாய் அமைச்சரவையில் விஷ்ணுராம் அமைச்சராகப் பணியாற்றினார். 1950இல் அசாமின் முதலமைச்சராகத் தேர்ந்தெடுக்கப்பட்டார். 1957 வரை இப்பதவியில் நீடித்தார். 1958 முதல் 1964 வரை சென்னை மாநில ஆளுநராகப் பணியாற்றினார்.  
### நினைவு அஞ்சற்றலை
விஷ்ணுராம் மேதி நினைவாக இந்திய அஞ்சல் துறை 24.4. 1989 ல் அஞ்சற்றலை வெளியீடு செய்தது.  

## மேற்சான்றுகள்


-
# எருசலேம் போர் (1917)



**எருசலேம் போர்** (பிரித்தானிய உத்தியோகபூர்வமாக வைத்த பெயர் "எருசலேம் நடவடிக்கைகள்") 17 நவம்பர் ஆரம்பித்து 30 திசம்பர் 1917 வரை முதல் உலகப் போரின் சீனாய் பாலத்தீன நடவடிக்கையின்போது இடம்பெற்றது. எருசலேம் பாதுகாப்பாகும் முன் இரு போர்கள் பிரித்தானியாவால் அடையாளம் காணப்பட்டன. நெபி சாம்வில் போர் 17 – 20 நவம்பர் வரையும், எருசலேம் பாதுகாப்புக்கான போர் 26 – 30 திசம்பர் 1917 வரையும் இடம்பெற்றன. இவ் எருசலேம் நடவடிக்கைகளில் அடையாளம் காணப்பட்டவைகளாக, இரண்டாம் வெற்றிகரமான முயற்சி 21 மற்றும் 22 திசம்பர் 1917 இல் யாஃபா போரில் நகிர் எல் அயுயா வரையான முன்னேற்றம் மற்றும் 16 நவம்பரில் முகார் போரில் யாஃபா கைப்பற்றப்பட்டமை ஆகியனவாகும்.
# எருசலேம் முற்றுகை



**எருசலேம் முற்றுகை** சில வரலாற்று நிகழ்வுகளைக் குறிக்கப் பயன்படுத்தப்படுகின்றது:  

- எபூசிய முற்றுகை (ஏ. கிமு 1000)
- எருசலேம் கொள்ளையிடப்படல் (925 கி.மு)
- அசிரிய எருசலேம் முற்றுகை (கிமு 701)
- எருசலேம் முற்றுகை (கிமு 597)
- எருசலேம் முற்றுகை (கிமு 587)
- எருசலேம் முற்றுகை (கிமு 63)
- எருசலேம் முற்றுகை (கிமு 37)
- எருசலேம் முற்றுகை (70) முதலாம் யூத-உரோமைப் போர் முடிவில் டைட்டஸ் பேரரசனால் நடத்தப்பட்டது. ஏரோதின் ஆலயம் அழிவுடன் இது முடிவுற்றது.
- எருசலேம் முற்றுகை (614)
- எருசலேம் முற்றுகை (637)
- எருசலேம் முற்றுகை (1099)
- எருசலேம் முற்றுகை (1187)
- எருசலேம் முற்றுகை (1244)
- எருசலேம் முற்றுகை (1834)
- எருசலேம் போர் (1917) முதலாம் உலகப் போரில் பாலத்தீன, சீனாய் நடவடிக்கையின்போது நகரைக் கைப்பற்ற பிரித்தானிய, பொதுநலவாய படைகள் ஈடுபட்டமை
- எருசலேம் போர் (1948) 1948 அரபு-இசுரேலிய போரின்போது இடம்பெற்றது. நகரம் யோர்தானுக்கும் இசுரேலுக்குமிடையில் இடையில் பிரிக்கப்பட்டது. இசுரேல் தன் தலைநகராக எருசலேமை உருவாக்கியது.
# யசலாலக்க தீசன்


**யசலாலக்க தீசன்** (*Yassalalaka Tissa*) என்பவன் கி.பி முதலாம் நூற்றாண்டில் அனுராதபுர இராச்சியத்தை ஆண்ட மன்னன் ஆவான். இவனது ஆட்சிக் காலம் கி.பி.52 முதல் கி.பி.60 வரை நீடித்திருந்தது. இவனது தந்தை இளநாகன் ஆவான். இவன் தனது உடன்பிறப்பான சந்தமுகன் என்பவனிடம் இருந்து ஆட்சியைப் பெற்றான். இவனுக்குப் பின்னர் சுபகராஜன் என்பவன் ஆட்சி அமைத்தான்.
# சுபகராஜன்


**சுபகராஜன்** அல்லது **சுபா** கி.பி. முதலாம் நூற்றாண்டில், 60 - 66 வரை அனுராதபுரத்தை ஆட்சி செய்து வந்தான். இவன் யஸ்ஸலாலக திஸ்ஸ மன்னனின் பின்னர் ஆட்சிபீடம் ஏறியவன். இவனுடன் விஜய வம்சம் நிறைவுற்றது. இவனையடுத்து முதலாம் இலம்பகர்ண வம்ச மன்னனான வசபன் ஆட்சிபீடம் ஏறினான்.
# வங்கனாசிக தீசன்


**வங்கனாசிக தீசன்** அல்லது **வங்க நாசிக தீசன்** என அறியப்பட்டவன் கி.பி. இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் மூன்று ஆண்டுகள் ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 106-109 என்றும், கிபி 110-113 என்றும், பலவாறாகக் கூறப்படுகிறது. இவனது தந்தையான வசபன் என்பவனின் இறப்புக்குப் பின்னர் இவன் அநுராதபுரத்தின் ஆட்சியில் அமர்ந்தான்.  

வங்கனாசிக தீசன் தனது மூன்றாண்டு கால ஆட்சிக்குப் பின்னர் இறந்தபோது கஜபாகுக்க காமினி அல்லது முதலாம் கஜபாகு எனப் பொதுவாக அறியப்பட்ட அவனது மகன் அனுராதபுரத்தின் அரியணையில் அமர்ந்தான்.
# மகல்லக்க நாகன்


**மகல்லக்க நாகன்** கி.பி. முதலாம் நூற்றாண்டில், அனுராதபுரத்தை ஆட்சி செய்து வந்தான். இவன் முதலாம் இலம்பகர்ண வம்சத்தைச் சேர்ந்தவன். இவன் கி.பி. 135 ஆம் ஆண்டில் இருந்து 141 ஆம் அண்டு வரை ஆட்சிபீடத்தில் இருந்தான். இவனுக்கு முன் இவனது தந்தையான முதலாம் கஜபாகு ஆட்சியில் இருந்தான். இவனின் பின் இவனது மகன் பதிக திச்சன் ஆட்சிபீடம் ஏறினான்.
# பதிக திச்சன்


**பதிக திச்சன்** கி.பி. இரண்டாம் நூற்றாண்டில், அனுராதபுரத்தை கி.பி. 141 தொடக்கம் 165 வரை ஆட்சி செய்து வந்தான். இவனின் முன்பு இவனி தந்தையான மகல்லக்க நாகன் ஆட்சியில் இருந்தான். இவனின் பின் இவனது உடன் பிறப்பான கனித்த திச்சன் ஆட்சிபீடம் ஏறினான்.
# கனிட்ட தீசன்


**கனிட்ட தீசன்** கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 18 ஆண்டுகள் ஆட்சி செய்ததாக மகாவம்சம் கூறுகிறது. ஆனால், இது உண்மையில் 28 ஆண்டுகள் என்பது சில ஆய்வாளர்களது கருத்து. இவனது ஆட்சிக்காலம் கிபி 161-179 என்றும், கிபி 165 - 193 என்றும், கிபி 155-183 என்றும், பலவாறாகக் கூறப்படுகிறது. இவனது தமையனான பத்திக தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான்.  

பூதாராமவைச் சேர்ந்த மகாநாக தேரர் என்னும் பௌத்த துறவிக்காக கனிட்ட தீசன், அபயகிரி விகாரையில் ஒரு சிறந்த கட்டிடம் ஒன்றை அமைத்தான். அத்துடன், அபகிரியில் ஒரு சுற்றுச் சுவர் ஒன்றையும், ஒரு பிரிவேனாவையும் இவ்வரசன் அமைத்துக் கொடுத்தான். இது தவிர, மணிசோம விகாரையில் ஒரு பிரிவேனாவையும் அதே இடத்தில் புத்தரின் நினைவுப் பொருட்கள் மீது ஒரு கட்டிடத்தையும் இவன் அமைத்ததாக மகாவம்சம் கூறுகிறது. இது போலவே அம்பத்தலை, என்னும் இடத்திலும் நாகதீபத்திலும் இது போன்ற பௌத்த கட்டிடங்களை இவன் அமைத்ததாகத் தெரிகிறது. அநுராதபுரத்தில் உள்ள மகாவிகாரைப் பகுதியிலும் குக்குடகிரி எனப்பட்ட பிரிவேனா ஒன்றை இவன் கட்டியதுடன், மகாவிகாரையின் நான்கு பக்கங்களிலும் அழகிய தோற்றம் கொண்ட 12 பெரிய கட்டிடங்களை இவன் அமைத்தான்.  

இவனது ஆட்சிக்காலத்தின் பின் சூளநாகன் அல்லது குச்சநாகன் என அறியப்பட்ட இவனது மகன் அரசனானான்.
# குச்சநாகன்


**குச்சநாகன்** அல்லது **சூளநாகன்** என்பவன் கிபி இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் 2 ஆண்டுகள் ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 179-181 என்றும், கிபி 193-195 என்றும், கிபி 183-185 என்றும், பலவாறாகக் கூறப்படுகிறது. இவனது தந்தையான கனிட்ட தீசன் என்பவனைத் தொடர்ந்து இவன் அநுராதபுரத்தின் ஆட்சியில் அமர்ந்தான்.  

இவனது ஆட்சி குறுகிய காலமே இருந்ததால் இக்கால நிகழ்வுகள் குறித்து மகாவம்சம் விரிவாக எதுவும் கூறவில்லை. இவனது இரண்டு ஆண்டுகால ஆட்சியின் முடிவில் குட்டநாகன் அல்லது குஞ்சநாகன் என அறியப்பட்ட இவனது தம்பி இவனைக் கொன்றுவிட்டு அரசனானான்.
# குடநாகன்


**குடநாகன்**, **குட்டநாகன்** அல்லது **குஞ்சநாகன்** எனப் பலவாறாக அறியப்பட்டவன் கி.பி. இரண்டாம் நூற்றாண்டில் அனுராதபுரத்தில் இருந்து இலங்கையை ஆண்ட மன்னன். இவன் ஒரு ஆண்டு மட்டுமே ஆட்சி செய்ததாக மகாவம்சம் கூறுகிறது. ஆனாலும், இவனது ஆட்சிக்காலம் கிபி 181-182 என்றும், கிபி 193-195 என்றும், கிபி 186-187 என்றும், பலவாறாகக் கூறப்படுகிறது. இவனது தமையனான குச்சநாகன் என்பவனைக் கொன்றுவிட்டு இவன் அநுராதபுரத்தின் ஆட்சியில் அமர்ந்தான்.  

நாட்டின் படைத் தலைவனாக இருந்த குடநாகனின் மனைவியின் சகோதரன் சிரிநாகன் என்பவன், அரசனுக்கு எதிராகத் திரும்பித் தனக்கு ஆதரவான வலுவான படையுடன் வந்து அநுராதபுரத்தைக் கைப்பற்றிக் குடாநாகனை அகற்றிவிட்டுத் தானே அரசனானான்.
# சமவெப்பச் செயல்முறை

வெப்பவியக்கவியலில் **சமவெப்பச் செயல்முறை** (*isothermal process*) என்பது தொகுதியின் வெப்பநிலை மாறாது, தொகுதியில் நிகழும் வெப்பவியக்கவியல் மாற்றமாகும் (Δ*T* = 0). இது பொதுவாக தொகுதியானது வெளியிலுள்ள வெப்பத் தேக்கத்துடன் தொடுகையிலிருக்கும் போது நிகழ்கிறது. இந்த மாற்றம் தொகுதியின் வெப்பநிலையை தேக்கத்தின் வெப்பநிலைக்குச் சமனாக வெப்பப் பரிமாற்றத்தின் மூலம் மாற்றுவதற்காக போதுமானளவு மெதுவாக நிகழ்கிறது. இதற்கு நேர்மாறாக வெப்பஞ்சேரா செயல்முறையில் தொகுதியிலிருந்து சுற்றுப்புறத்துடன் எவ்விதமான வெப்பப் பரிமாற்றமும் நிகழாது (*Q*&nbsp;=&nbsp;0), அதாவது சமவெப்பச் செயல்முறையில் Δ*T* = 0, Q ≠ 0 அதேவேளை வெப்பஞ்சேரா செயல்முறையில் Δ*T* ≠ 0, Q = 0.  

வளிமம் மிகவும் மெதுவாக விரிவடையும் போது (சுருங்கும் போதும்) வெப்பநிலை குறைந்து கொண்டிருந்தாலும், சுற்றுச் சூழலிலிருந்து வெப்பத்தினைப் பெறுவதால் வெப்பநிலை மாறாது. இப்படிப்பட்ட விரிவு வெப்பநிலைமாறா விரிவு (isothermal expansion) எனப்படும்.
# ஐப்போத்தலாமசு-கபச் சுரப்பி-அண்ணீரக அச்சு

-கபச் சுரப்பி-அண்ணீரக அச்சின் தொகுப்பு (CRH= கார்டிகோடிராபின் வெளியிடு இயக்குநீர், ACTH = அட்ரினோ கார்டிகோடிராபிக் இயக்குநீர்).]]  

**ஐப்போத்தலாமசு-கபச் சுரப்பி-அண்ணீரக அச்சு** (hypothalamic-pituitary-adrenal axis; HPA; HTPA; LHPA) என்பது ஐப்போத்தலாமசு, கபச் சுரப்பி, அண்ணீரகச் சுரப்பிகளுக்கிடையில் நடைபெறும் சிக்கலான நேரடி பாதிப்புகளையும், பின்னூட்டத் தொடர்புச் செயற்பாடுகளையும் குறிப்பிடுகின்ற தொகுப்பு அமைப்பாகும். எப்போதாகிலும், இந்த அச்சு **ஐப்போத்தலாமசு-கபச் சுரப்பி-அண்ணீரக-பாலக அச்சு** என்றும் அழைக்கப்படுகின்றது. ஐப்போத்தலாமசு, கபச் சுரப்பி, அண்ணீரகச் சுரப்பிகளுக்கிடையேயானத் தொடர்புகளைக் குறிக்கும் நரம்பிய-அகஞ்சுரக்குந்தொகுதியின் பெரியப் பகுதியாக உள்ள ஐப்போத்தலாமசு-கபச் சுரப்பி-அண்ணீரக அச்சானது உளைச்சலுக்கான (மன இறுக்கம்) நம் செயற்பாடுகளைக் கட்டுபடுத்துகின்றது. மேலும் சமிபாடு, நோயெதிர்ப்பு, மன நிலை மற்றும் உணர்ச்சி மாற்றங்கள், பாலின ஈர்ப்பு, ஆற்றல் சேமிப்பு மற்றும் செலவிடுதல் ஆகிய பலவகையான உடற்செயற்பாடுகளை குளுக்கோகார்டிகாய்டுகளின் உள்பரவிய வெளிப்பாட்டை ஒழுங்குப்படுத்துவதன் மூலமாகச் சீரமைக்கிறது.
# பீனிக்ஸ் மார்க்கெட் சிட்டி



**பீனிக்ஸ் மார்க்கெட் சிட்டி** (*Phoenix Marketcity Chennai*) சென்னையில் உள்ள ஒரு பேரங்காடி ஆகும். இது வேளச்சேரியில் அமைந்துள்ளது. இது ஜனவரி 2013ல் தொடங்கப்பட்டது. இது வேளச்சேரி-கிண்டி ரோட்டில் அமைந்துள்ளது. இதில் ஐந்து தளங்கள் உள்ளன. இது மும்பையில் பிரபலமான போனிக்ஸ் மில்ஸ் நிறுவனத்தால் உருவாக்கப்பட்ட ஒரு மார்க்கெட் சிட்டி ஆகும். இதன் 17 ஏக்கர் பரப்பளவுள்ள இடம், ரூ 130 கோடிக்கு ரப்டகொஸ் பிரட் என்ற மருந்து தயாரிக்கும் நிறுவனத்திடமிருந்து 2006ல் வாங்கப்பட்டது.  

## வசதிகள்

- பொழுதுபோக்கு (திரையரங்கம், குழந்தைகளுக்கான ஸ்நொவ் விளையாட்டுகள்)
- உணவகங்கள்
- பல்பொருள் அங்காடிகள்
- பேஷன் மற்றும் நகைக் கடைகள்
- மின்னணுசாதனக் கடைகள்
# முழு நீளத் திரைப்படம்


**முழு நீளத் திரைப்படம்** (feature film) என்பது, ஒரு திரைப்பட நிகழ்வில் பெரும்பான்மை நேரத்தை அல்லது முழு நேரத்தையும் எடுக்கக்கூடிய அளவு நீளமான திரைப்படம் ஆகும். இந்த நேர அளவு எவ்வளவாக இருக்கவேண்டும் என்பது இடத்துக்கு இடமும், காலத்துக்குக் காலமும் வேறுபட்டு வந்துள்ளது. அசையும் படக் கலை அறிவியல் அக்கடமி, அமெரிக்கத் திரைப்படக் கழகம், பிரித்தானியத் திரைப்படக் கழகம் போன்றவை முழு நீளத் திரைப்படம் 40 நிமிடங்கள் அல்லது அதற்கு மேல் ஓடக்கூடியவையாக இருக்க வேண்டும் என்கின்றனர். ஆனால் திரைப்பட நடிகர் குழாம் அப்படம், 80 நிமிடங்களுக்கு மேல் ஓடக்கூடிய நீளம் கொண்டவையாக இருக்க வேண்டும் என்கிறது.  

பெரும்பான்மையான முழு நீளத் திரைப்படங்கள் 70 தொடக்கம் 210 நிமிடங்கள் வரை ஓடக்கூடிய நீளம் கொண்டவை. "*த இசுட்டோரி ஒஃப் த கெல்லி காங்*" *(The Story of the Kelly Gang)* என்னும் திரைப்படமே நீள அடிப்படையில் உலகின் முதல் முழு நீளத் திரைப்படம். இது 1906 ஆம் ஆண்டு ஆசுத்திரேலியாவில் வெளியானது. பிற இலக்கிய அல்லது கலை வடிவங்களைத் திரைப்படம் ஆக்கியவற்றுள் முதல் வெளியான முழு நீளத் திரைப்படம் "*லெ மிசெரபிள்சு*" என்னும் பிரெஞ்சு மொழிப் படமாகும். இது 1909 ஆம் ஆண்டில் வெளியானது.  

சிறுவருக்கான முழு நீளத் திரைப்படங்கள் பொதுவாக 70 தொடக்கம் 105 நிமிட நீளம் கொண்டவை. தொடக்க காலங்களில் வெளிவந்த முழு நீளத் திரைப்படங்களுள் *ஒலிவர் டுவிஸ்ட்* (1912), *ரிச்சார்ட் III* (1912), *ஃபிரம் த மாங்கர் டு த குரொஸ்* (1912) ஆகிய படங்களும் அடங்கும்.
# சிறந்த நகைச்சுவையாளருக்கான நந்தி விருது

சிறந்த ஆண் நகைச்சுவையாளருக்கான நந்தி விருது, 1985 ஆம் ஆண்டு முதல் வழங்கப்படுகிறது.  

| திரைப்படம் |  |  |
| --- | --- | --- |
| 2011 | எம். எஸ். நாராயணா | தூகுடு |
| 2010 | தர்மவரப்பு சுப்பிரமணியம் | ஆலஸ்யம் அமிர்தம் |
| 2009 | வென்னெல கிஷோர் | இங்கோசாரி |
| 2008 | பிரம்மானந்தம் | ரெடி |
| 2007 | உத்தேஜ் | சந்தமாமா |
| 2006 | வேணு மாதவ் | லட்சுமி |
| 2005 | சுனில் | ஆந்திருடு |
| 2004 | தர்மவரப்பு சுப்பிரமணியம் | யஞ்ஞம் |
| 2003 | எம். எஸ். நாராயணா | சிவமணி |
| 2002 | சுமன் செட்டி | ஜெயம் |
| 2001 | சுனில் | நுவ்வு நேனு |
| 2000 | எம். எஸ். நாராயணா | சர்துகுபோதாம் ரண்டி |
| 1999 | எம். எஸ். நாராயணா | ராம சக்கனோடு |
| 1998 | சுதாகர் | சினேகிதுடு |
| 1997 | எம். எஸ். நாராயணா | மா நான்னகி பெள்ளி |
| 1996 | பிரம்மானந்தம் | வினோதம் |
| 1995 |  |  |
| 1994 | - | - |
| 1993 | பிரம்மானந்தம் | மணி |
| 1992 | - | - |
| 1991 | பாபு மோகன் | மாமகாரு |
| 1990 | சுத்தி வேலு | மாஸ்டாரி காபுரம் |
| 1989 | சுத்தி வேலு | கீதாஞ்சலி |
| 1988 | - | - |
| 1987 | சந்திரமோகன் | சந்தமாம ராவே |
| 1986 | ராள்ளபல்லி | பட்னம் பில்ல பல்லெடூரி சின்னோடு |
| 1985 | சுத்தி வேலு | தேவாலயம் |
# கீதாஞ்சலி (பக்கவழி நெறிப்படுத்துதல்)


***கீதாஞ்சலி***(Gitanjali) வங்காள மொழியில் இந்தியக் கவிஞர் இரவீந்திரநாத் தாகூர் எழுதிய கவிதைத் தொகுப்பு.  

இதனையும் குறிப்பிடலாம்:  
- கீதாஞ்சலி குழுமம் - உலகின் மிகப்பெரிய பிராண்டட் நகைகள் விற்பனையாளர்

## திரைப்படங்கள்
கீதாஞ்சலி என்ற பெயரில் உள்ள திரைப்படங்கள்:  
- கீதாஞ்சலி (1948 திரைப்படம்), 1948 ஆம் ஆண்டு வெளியான தெலுங்கு திரைப்படம்.
- கீதாஞ்சலி (1985 திரைப்படம்), இயக்குநர் கே. ரங்கராஜன் இயக்கிய தமிழ்த் திரைப்படம்.
- கீதாஞ்சலி (1989 திரைப்படம்), 1989 ஆம் ஆண்டில் வெளியான தெலுங்கு திரைப்படம்.
# அனைத்துக்குமான சுருக்கமான வரலாறு (நூல்)


பில் பிரைசன் எழுதிய "A Short History of Nearly Everything" இன் மொழிபெயர்ப்பு **அனைத்துக்குமான சுருக்கமான வரலாறு**. இதைத் தமிழில் மொழிபெயர்த்தவர் ப்ரவாஹன். இந் நூலை தன்னிடம் வந்த நூலக தகவல்களை வைத்து பில் பிரைசன் எழுவில்லை. இந்நூலில் ஆரம்பகால ஆதி மனிதர்கள் குறித்து எழுதிய இரண்டு அத்தியாயங்களுக்காக அவர் 19000 கி.மீ. பயணம் செய்து 17 அகழ்வாராய்ச்சிப் பகுதிகளுக்கு நேரில் சென்று, பதிவு செய்கிறார். டார்வின் குறித்து எழுதிட காலோப்பாகஸ் தீவில் அவரைப் போலவே 178 நாட்கள் பயணிக்கிறார். நியூட்டனைப் பற்றி எழுத கேம்பிரிட்ஜ் சென்று விவான்ஸ் எனும் வாழும் அறிஞரை பார்க்க ஆஸ்திரேலியா போய், கடல் உயிரி ஆராய்ச்சிக்காக மத்திய பசிபிக், முதல் நில அதிர்வுக்கு ஜப்பான் எரிமலைகளை உணர சிசிலியின் எட்னா புகைமலை என பதினெட்டு நாடுகள், 176 அருங்காட்சியகங்கள், ஜாவாவில் கிடைத்த ஆதி மனித எலும்புக்கூடு கென்யா (ஆப்பிரிக்கா), கண்ட துர்கானா ஏரியின் 1.7 மில்லியன் ஆண்டு பழைய பெண் என அவற்றை ஆய்வு செய்தோர் உட்பட ஒரு 2000 வாழும் விஞ்ஞானிகளை நேரில் சந்தித்து தான் திரட்டியதைத் தன் பார்வையில் மெருகூட்டி யதார்த்த நடையில் விவரிக்கிரார். 2003ல் வெளிவந்த ஒரே வருடத்தில் ஒரு மில்லியன் விற்று சாதனை படைத்தது இதன் ஆங்கிலப் பிரதி. இந்திய மொழிகளில் இது தமிழில்தான் முதலில் மொழியாக்கம் அடைந்துள்ளது.
# இதயத்தை திருடாதே



**இதயத்தை திருடாதே** (*Idhayathai Thirudathe*) 1989 ஆம் ஆண்டில் மணிரத்னம் இயக்கத்தில் வெளியான தமிழ் திரைப்படமாகும். காதல் படமான இது பெரும் வெற்றி பெற்றது. நாகார்ஜுனா, கிரிஜா ஆகியோர் முன்னணி வேடங்களில் நடித்துள்ளனர். இந்த திரைப்படத்திற்கு இளையராஜா இசையமைத்தார்.  

மணிரத்னம் தெலுங்கில் தன் முதல் படமாக, *கீதாஞ்சலி* யை இயக்கினார். *கீதாஞ்சலி* *இதயத்தை திருடாதே* என தமிழில் மொழிமாற்றம் செய்யப்பட்டு இரண்டும் ஒரே நாளில் வெளியாயின.  

இத்திரைப்படம் தேசிய விருதையும், நந்தி விருதுகளையும் பெற்றுள்ளது.  
| மணிரத்னம் |
| --- |

## நடிப்பு
- நாகார்ஜுனா - பிரகாஷ்
- கிரிஜா -கீதாஞ்சலி
- சௌகார் ஜானகி -
- முச்செர்ல அருணா - மருத்துவர்

## பாடல்கள்
# பாடநூல்


**பாடநூல்** (Text book) என்பது கல்வி நிலையங்களில் பயிலும் மாணவர்களுக்காக பயிற்றுவிக்கப்படும் பாடப்பொருள் குறித்து அச்சடித்த நூலைக் குறிக்கும்.பெரும்பாலான பாடப்புத்தகங்கள் அச்சிடப்பட்ட வடிவில் வெளியிடப்பட்ட போதிலும், பல நூல்கள் இப்போது இணையத்தில் மின்னூல்களாகக் கிடைக்கின்றன. ஒரு குறிப்பிட்ட தலைப்பில் தகவல்களை அறிந்துகொள்ளவும் வழிமுறைகளை அறிந்துகொள்ளவும் மக்கள் பாடநூல்களைப் பயன்படுத்தினர். சில பாடநூல்கள் வாசிப்பவர்களின் அறிவையும் விளங்கியுள்ளனரா என்றும் சோதிப்பதற்காக கேள்விகளை உடையதாவும் காணப்படுகின்றன.  

பயிற்சி நூல் (workbook) என்பது பாடநூலின் ஒருவகையாகும். எனினும் இதில் பயிற்சி செய்வதற்கான சில பயிற்சிகளும் கேள்விகளுமே உள்ளன. பயிற்சி நூல்கள் கற்பிப்பதற்காக வடிவமைக்கப்பட்டவை அல்ல எனினும் அவை முக்கியமான சில பகுதிகளை பயிற்சி செய்யவும் மேலதிக பயிற்சியை அளிக்கவும் பெரிதும் உதவுகின்றன. மீள்-பார்வை வழிகாட்டியும் (revision guide) ஒருவகை பாட நூல் ஆகும். அது கற்பவர்களுக்கு பாடத்தைப் பற்றி மீள் ஞாபகமளிப்பதாகவும் மேலதிக பயிற்சியை அளிப்பதாகவும் அமைகின்றது, குறிப்பாக இது பரீட்சைக்கு முன்னாயத்தம் செய்ய இகவும் உதவுகின்றது.  

கற்பிக்கவும் கற்கவும் துணையாகப் பாட நூல்கள் அமைவதால் அவை பாடசாலையால் அல்லது அரசாங்கத்தால் மாணவர்களுக்கு விநியோகிக்கப்படுகின்றது. பல்கலைக்கழகங்களிலும் இது சாத்தியப்படும் எனினும் பல்கலைக்கழக மாணவர்கள் பாட நூல்களை தாமாகவே பணம் கொடுத்து வாங்க அல்லது நூலகத்தில் இரவல் வாங்க வேண்டும்.
# சாவித்திரி (நூல்)

::இதே பெயரைக் கொண்ட புராணக் கதாப்பாத்திரத்தைப் பற்றி அறிய, சாவித்திரி என்ற கட்டுரையைப் பார்க்கவும்.  

சாவித்திரி என்பது அரவிந்தர் எழுதிய பாடல் வகையிலான நூல். இது மகாபாரதத்தை தழுவி எழுதப்பட்டது. முழுமையாக எழுதப்பெறாத இந்த நூலில், 24,000 வரிகளைக் கொண்ட பாடல் தொகுப்பு உள்ளது.  
சத்தியவன்-சாவித்திரி தொடர்பான கதையும் இந்நூலில் எடுத்தாளப்பட்டுள்ளது.  

இதை 1950, 1951 ஆம் ஆண்டுகளில் இரண்டு பாகங்களாக வெளியானது. பதினெட்டு முறை இந்த நூலை மறுபதிப்பு செய்து வெளியிட்டுள்ளனர். மனித, ஆன்ம வாழ்வைப் பற்றிய தத்துவக் குறிப்புகள் உள்ளன.  

## இணைப்புகள்
- இணையதளத்தில் நூல்
- அரவிந்தர் பற்றிய தகவல்கள்
- இந்த நூலைப் பற்றிய ஆய்வு
# திரையரங்கு



**திரையரங்கு** என்பது திரைப்படங்களைப் பார்ப்பதற்கான ஒரு இடம் ஆகும். சில தற்காலிகத் தேவைகளுக்காகவும், வசதிகள் குறைந்த இடங்களிலும் திரைப்படங்களைத் திறந்த வெளியில் காண்பிப்பது உண்டு. ஆனால், தற்காலத்தில் திரையரங்குகள் சிறப்பு வசதிகளுடன் அமைக்கப்பட்ட கட்டிடங்களாகவே இருக்கின்றன. பெரும்பாலான திரையரங்குகள் பொதுமக்களுக்குத் திரைப்படங்களைக் காண்பிப்பதற்காக வணிக நோக்கில் இயங்குகின்றன. மக்கள் குறித்த தொகையைக் கொடுத்து நுழைவுச் சீட்டுக்களை வாங்கித் திரை அரங்குகளில் திரைப்படம் பார்க்கின்றனர். திரையரங்குகளின் ஒரு பக்கத்தில் பெரிய திரை அமைக்கப்பட்டு இருக்கும். படமெறிகருவிகளைப் பயன்படுத்தி அத்திரையில் படம் காண்பிக்கப்படும். பார்வையாளர்கள் திரையை நோக்கியபடி அமர்ந்து திரைப்படங்களைப் பார்ப்பர். நவீன திரையரங்குகள் எண்ணிமப் படமெறிதல் வசதிகளுடன் அமைக்கப்படுகின்றன. இதனால், திரைப்படச் சுருள்களை உருவாக்கும் தேவையும், அவற்றை ஓரிடத்தில் இருந்து இன்னோரிடத்துக்கு எடுத்துச் செல்லும் தேவையும் இல்லாமல் ஆக்கப்படுகிறது.  

## வடிவமைப்பு
மரபுவழியாக ஒரு திரையரங்கு, ஒரு நாடக அரங்கைப் போலவே வரிசையாக அடுக்கப்பட்டு இருக்கும் இருக்கைகளைக் கொண்ட ஒரு பார்வையாளர் மண்டபத்தைக் கொண்டிருக்கும். இதுவே ஒரு திரையரங்கின் முக்கியமான பகுதி. திரையரங்கக் கட்டிடத்தின் நுழைவாயிலுக்கு அருகில் நுழைவுக் கூடம் இருக்கும். திரைப்படம் பார்க்க வரும் மக்களையும், படம் முடிந்து வெளியேறும் மக்களையும் கொள்ளத்தக்கதான இடவசதியை இது கொண்டிருக்கும். பார்வையாளர்களுக்கு நுழைவுச் சீட்டு வழங்கும் இடமும் பெரும்பாலும் இந்த நுழைவுக் கூடத்திலேயே இருக்கும். இதைவிடச் சிற்றுண்டிகள், குளிர்பானங்கள் போன்றவை விற்பதற்கான இடம், ஆண்களுக்கும் பெண்பளுக்குமான தனித்தனிக் கழுவறைகளும் நுழைவுக்கூடப் பகுதியிலேயே அமைந்திருக்கும்.  

பார்வையாளர் மண்டபத்தின் ஒரு பக்கத்தில் வெள்ளை நிறம் கொண்ட ஒரு பெரிய திரை இருக்கும். இதற்கு எதிர்ப்புறச் சுவருக்குப் பின்புறத்தில் உயரத்தில், படமெறி கருவிகளுக்கான அறை இருக்கும். சுவரில் உருவாக்கப்படும் சிறிய துவாரங்களூடாக படமெறிகருவிகளில் இருந்து படம் திரையில் விழுமாறு காண்பிக்கப்படும்.  

பார்வையாளர் பகுதியின் தளம், திரைக்கு அண்மையில் இருந்து பின்னோக்கிச் செல்லும்போது உயர்ந்துகொண்டு செல்லும் வகையில் படியமைப்புக் கொண்டதாக அமைந்திருக்கும். இதனால் பின் பகுதியில் அமர்ந்திருக்கும் பார்வையாளரும், முன்னே இருப்பவர்களினால் மறைக்கப்படாமல் படத்தைப் பார்க்க முடியும்.
# எலிசபெத் பிரௌனிங்



**எலிசபெத் பிரௌனிங்** (*Elizabeth Barrett Browning*, 6 மார்ச் 1806 – 29 சூன் 1861) பிரித்தானிய மகாராணி விக்டோரியா காலத்தில் (1819-1901) வாழ்ந்த புகழ் பெற்ற பெண் கவிஞர். இவர் , ஆங்கிலக் கவிஞர் ராபர்ட் பிரௌனிங்கின் காதல் மனைவி.  

## பிறப்பு, ஆரம்ப வாழ்க்கை
1806 இல் இங்கிலாந்தில் டுரம் நகர்க் கருகில் கோக்ஸொ ஹால் என்னும் இடத்தில் ஒரு செல்வத் தம்பதிகளுக்கு மகளாய்ப் பிறந்தார். சிறு வயதில் எலிசபெத் தனிப் பயிற்சியாளர் மூலமாகக் கல்வி பயின்றுத் திறமையோடு ஆங்கிலம், ·பிரெஞ், லத்தீன், கிரீக் ஆகிய அன்னிய மொழிகளிலும் பாண்டித்தியம் பெற்றார். பதினாங்கு வயதிலேயே எலிசபெத் “மராத்தன் போர்” (The Battle of Marathon) என்னும் தன் முதல் கவிதைத் தொகுப்பைப் படைத்து வெளியிட்டார். அடுத்து வெளியான நூல்கள்: An Essay of mind (1826), Prometheus Bound (1833). The Serapim & Other Poems (1838), Sonnets of the Portuguese (1850). Last Poems (1862) எலிஸபெத் 1835 இல் லண்டனுக்கு வந்து தங்கிய போது பல வெளியீடுகளில் கவிதைகளை எழுதிப் பேரும், புகழும் பெற்றார். 1844 இல் அவரது கவிதைகள் வெளியாகிப் பலரது மனதைக் கவர்ந்து அமெரிக்கக் கவிஞர் எட்கர் அல்லன் போவின் பாராட்டைப் பெற்றார்.  

## இல்லற வாழ்க்கை
தனது 39 ஆம் வயதில் (1845), தன்னை விட ஆறு வயது இளமையான கவிதா மேதை ராபர்ட் பிரௌனிங்குடன் கடிதத் தொடர்பு கொண்டு, ஆழ்ந்த காதல் வயப்பட்டார். அவர்களது அந்தரங்க ஆத்ம நட்பு பெற்றோருக்குத் தெரியாமல் மர்மமாகவே தொடர்ந்தது. காரணம் அவரது தந்தையார் தனது புதல்வர், புதல்வியர் திருமணமாவதைத் தடுத்துக் கொண்டு வந்தார். அடுத்த ஆண்டு எலிசபெத் வீட்டை விட்டே வெளியே வந்தார்.1846 இல் ஒரு தேவாலயத்தில் பெற்றோர்க்குத் தெரியாமல் எலிசபெத் ராபர்ட்டை மணந்து, ரோமுக்குச் சென்று, அங்கே ·பிளாரென்ஸில் குடியேறினார்கள். அவர்களுக்கு 1849 இல் ஓர் ஆண் குழந்தை பிறந்தது.இறுதிக் காலத்தில் திடீரென எலிசபெத்துக்கு ஆன்மீகத்தில் ஆர்வம் பெருகிற்று. வட அமெரிக்காவில் கறுப்பு ஏழைகளைப் பிடித்து அடிமைகளாய் வணிகம் புரிந்து வருவதைக் கண்டித்தார். அக்கருத்தை மையமாக வைத்தொரு நூலும் எழுதினார்.1850 இல் “போர்ச்சுகீஸின் பதினான்கு வரிக் கவிதைகள்” (Sonnets from the Portuguese) வெளியானது.ராபர்ட் “போர்ச்சுகீஸ்” என்ற செல்லப் பெயரால் தன் காதலி எலிஸபெத்தை அழைத்தார். நாற்பத்து நான்கு எண்ணிக்கையுள்ள அந்த கவிதைகள் யாவும் ராபர்ட்டைக் காதலித்த போது எலிஸபெத் தொடராக எழுதியவை.  

## இறப்பு
1820 இல் எலிஸபெத் ஓர் மர்ம நோயில் விழுந்து வயிற்று வலியில் மிகவும் வேதனைப் பட்டார். வலியைத் தாங்கிக் கொள்ள அந்தக் காலத்தில் அவருக்கு மருத்துவர் பயங்கர மார்ஃபின் மந்த மருந்தைக் கொடுத்து வந்தார்கள். மறுபடியும் 1838 இல் எலிஸபெத் இரத்தக் குழாய் ஒன்று அற்றுப் போய் கடும் நோயில் துன்பப்பட்டு மெலிந்து போனார். நோய் முற்றி பிளாரென்ஸில் 1861 ஆம் ஆண்டு இறந்தார்.
# பெரியாண்டிச்சி

**பெரியாண்டிச்சி** என்பது தமிழ்நாட்டில் வன்னியர், செங்குந்தர் முதலியார் உள்ளிட்டப் பிரிவினரால் வழிபடப்படும் குலதெய்வம் ஆகும்.  

பிற சமூகத்தைச் சார்ந்த சில பிரிவினரும் இத் தெய்வத்தை வழிபடுகின்றனர். இது ஒரு பெண் தெய்வம் ஆகும். படுக்கை நிலையில் வானத்தைப் பார்த்தவாறு பெண் உருவத்தை மண்ணால் செய்து அதனைப் பெரியாண்டிச்சியாக வழிபடுகின்றனர். மேலும் இத்தெய்வத்தின் கையில் கத்தி, சூலம், கபாலம், உடுக்கை உள்ளன. இத்தெய்வத்திற்கு ஆடு, சேவல், பன்றி ஆகியவற்றைப் பலியிட்டு வழிபடுவது வழக்கம். சேலம் மாவட்டத்திலும், தருமபுரி மாவட்டத்திலும் அதிகமாக பெரியாண்டிச்சி கோயில்கள் உள்ளன. இக் கோயில்கள் பெரும்பாலும் சுடுகாடுகளுக்கு அருகிலேயே அமைந்துள்ளன. இத்தெய்வத்தின் முக்கியமான உருபெற்ற தலம் மேல்மலையனூரில் உள்ளதுவரலாறு
# ஆறு செல்வன்



**ஆறு செல்வன்** (**பிறப்பு:**29, மே 1959), புதுச்சேரி, செவராயப்பேட்டையைச் சேர்ந்த கவிஞர். நாடகப்புலமை மிக்கவர். இவர் வானொலி, தொலைக்காட்சி, மேடைகளுக்காகப் பல நாடகங்களை உருவாக்கியவர். இருபது ஆண்டுகளாக மேடை நாடகப் பட்டறிவு கொண்டவர். 150க்கு மேற்பட்ட நாடகங்களை அரசு, தனியார் நிறுவனங்களுக்காக அரங்கேற்றியவர்.  

## வாழ்க்கைக் குறிப்பு
ஆறு செல்வன் ஆறுமுகம், முனியம்மாள் தம்பதிகளின் புதல்வர். இவர் குருசுகுப்பம் உயர்நிலைப் பள்ளியில் உயர்நிலைக் கல்வி கற்று, தாகூர் கல்லூரியில் புகுமுக வகுப்பினை நிறைவு செய்தவர். 1983 மார்ச்சு 25 இல் சிப்மர் மருத்துவமனையில் பணியில் இணைந்து இன்று கணக்காளராக உயர்ந்தவர். இவர் கவிதை, சிறுவர் பாடல், நாடகம் போன்ற துறைகளில் பல நூல்களை எழுதியுள்ளார்.  

## வெளிவந்த நூல்கள்
- வானவில்
- அமுதம்
- ஆய்த எழுத்து
- பறை
- தமிழா! தமிழா!
- பட்டாம் பூச்சி (சிறுவர் பாடல்)
- உழைக்கும் கைகளே! (நாடகம்)
- ஒருதாய் மக்கள் நாம் என்போம்! (நாடகம்)
# விக்கிப்பீடியா:ஏன்

*ஏன்* என்று கேட்கத் தொடங்குங்கள். ஏன் என்ற ஒரு கேள்வி, விக்கிப்பீடியாவில் எழக்கூடிய பல பிரச்சினைகளையும் தோன்றுவதற்கு முன்பே தீர்க்கும். தீராமல் இழுக்கும் பல பிரச்சினைகளையும் முடிவுக்குக் கொண்டு வரும். இக்கேள்வியைக் கேட்க நீங்கள் அப்பிரச்சினையில் நேரடியாக தொடர்பு கொண்டிருக்கத் தேவையில்லை. உண்மையில், தொடர்பில்லாத ஒருவர் நடுநிலையாக எழுப்பக்கூடிய கேள்விக்குக் கூடுதல் மதிப்பு உண்டு. உங்களுக்குத் தொடர்பில்லாத ஒன்று என்ற ஒரே காரணத்துக்காக கேள்வி கேட்கத் தவறும் போது ஒன்றை நினைவில் கொள்ளுங்கள்: உங்கள் தொடர்பான பிரச்சினை வரும் போது மற்றவர்களும் இவ்வாறு நினைக்கக்கூடும். எனவே, சரியான இடங்களில் சரியான கேள்விகளைக் கேட்கத் துணியுங்கள்.  

- Martin Niemöller
# விக்கிப்பீடியா:திறனாய்வு

திறனாய்வு என்பது விமரிசனம் என்ற சொல்லுக்கு ஈடான நேர்மறையான தமிழ்ச் சொல். விக்கிப்பீடியா திட்டங்கள் செம்மையாக நடைபெற தொடர் திறனாய்வுகள் தேவை. இத்திறனாய்வுகளை வளர்முகமாகவும் நேர்மறையாகவும் செய்வது எப்படி என்ற வழிகாட்டலை இங்கு அறியலாம்.  

- விக்கிப்பீடியா என்பது வெளிப்படையாக இயங்கும் ஒரு கூட்டு முயற்சித் திட்டம். இங்கு பங்களிப்பதற்கான வாய்ப்பும் செயற்பாடுகளுக்கான பொறுப்பும் அனைவருக்கும் உண்டு. திறனாய்வுகளை முன்வைக்கும் முன் இதனை மனதில் கொள்ளுங்கள்.
- ஒரு பிரச்சினையை நீங்களே சரி செய்ய முடியுமானால், அதனைச் சரி செய்ய முனையுங்கள். உங்களால் செய்ய இயலாவிட்டால், உரிய பேச்சுப் பக்கங்களில் சுட்டிக் காட்டுங்கள். திறனாய்வை முன் வைக்கும் முன் திறத்தை மேம்படுத்துவதற்கான அனைத்து முயற்சிகளையும் மேற்கொள்ளுங்கள்.
- கருத்துகளை வளர்முகமாகவும் நேர்மறையாகவும் அடுத்தவர் மனதைப் புண்படுத்தாமல் பக்குவமாகவும் முன்வையுங்கள்.
- குறைகள் பட்டியலை வழங்குவதைக் காட்டிலும் மேம்படுத்துவதற்கான ஆலோசனைகளை வழங்குங்கள்.
- விக்கிப்பீடியாவில் யார் செய்கிறார் என்பதைக் காட்டிலும் என்ன செய்யப்படுகிறது, எப்படிச் செய்யப்படுகிறது என்பது தான் முக்கியம். எனவே, தனிமாந்தச் சாடல்களைத் தவிர்த்து, வழிமுறைகள் குறித்து கருத்துகளை முன்வையுங்கள்.
- பொத்தாம் பொதுவான ஆதாரமற்ற கருத்துகளை முன் வைக்காதீர்கள்.
- நீங்கள் ஒரு நெடுநாள் பங்களிப்பாளராக இருக்கும் பட்சத்தில், விக்கிப்பீடியா வழங்கும் மேற்கண்ட வாய்ப்புகளைப் பயன்படுத்தும் முன் பொது ஊடகங்களில் விக்கிப்பீடியா பற்றிய தவறான திறனாய்வை முன்வைப்பதைத் தவிருங்கள்.
- விக்கிப்பீடியா இணையத்தளத்துக்கு வெளியே ஏற்பாடு செய்யும் பட்டறைகள், மாநாடுகள் போன்ற கடும் உழைப்பைக் கோரும் நிகழ்வுகளைப் பொருத்த வரை, நிகழ்வு முடிந்து ஓரிரு வாரம் கழித்து திறனாய்வுப் பணியைத் தொடங்குங்கள். இது இத்திட்டங்களுக்கு உழைத்தவர்களுக்குத் தகுந்த ஓய்வைத் தரும். கடுமையான திறனாய்வுகள் நிகழ்வின் கொண்டாட்ட மனநிலையைத் தகர்ப்பதைத் தடுக்கவும் உதவும்.
- திறனாய்வு என்பது ஒவ்வொரு திட்டத்தின் உள்ளடங்கிய பகுதியாக இருக்க வேண்டும். நெடுநாள் திட்டங்கள் என்றால் தகுந்த இடைவெளிகளில் அவ்வப்போது திறனாய்வு செய்து வர வேண்டும். சிறு திட்டங்கள், திரும்பத் திரும்பச் செய்யக்கூடிய திட்டங்களுக்கு திறனாய்வு என்பது இறுதிப் பகுதியாகவும் அடுத்த முறை சிறப்பாகச் செய்வதற்கான அறிக்கையை எழுதுவதற்கும் உதவ வேண்டும். இது ஒரு கூட்டு நோக்கு திறனாய்வாக இருக்க வேண்டும்.
# குருதிக்குழலியக்க குடலியப்புரதக்கூறு

**குருதிக்குழலியக்க குடலியப்புரதக்கூறு** (Vasoactive intestinal peptide, **VIP**) அல்லது **குருதிக்குழலியக்க குடலியப்பல்புரதக்கூறு** என்றழைக்கப்படும் புரதக்கூற்று இயக்குநீர் 28 அமினோ அமிலங்களைக் கொண்டதாகும். இது, ஜி-புரதம் பிணைந்த சமிக்ஞை ஏற்பிகளின் ஈந்தணைவியான குளூக்ககான்/செக்ரெடின் உயர்குடும்பத்தைச் சேர்ந்த நரம்பியப் புரதக்கூறாகும். இப்புரதக்கூறு முதுகெலும்பிகளில் குடல், கணையம், ஐப்போத்தலாமசு போன்ற பல திசுக்களில் உற்பத்தி செய்யப்படுகிறது.  

இதயம் சுருங்கு திறனைத் தூண்டுதல், தந்துகிகளை விரிவடையச் செய்தல், கிளைக்கோசன் சிதைவை அதிகரித்தல், தமனிக் குருதியைக் குறைத்தல், இரைப்பை, பித்தப்பை, மூச்சுப் பெருங்குழாய் ஆகியவற்றின் மென் திசுக்களைத் தளர்வுற செய்தல் ஆகிய பணிகளை குருதிக்குழலியக்க குடலியப்புரதக்கூறு செய்கிறது. மனிதர்களில் இப்புரதக்கூறு வி.ஐ.பி. என்னும் மரபணுவால் குறியாக்கம் செய்யப்படுகிறது. இரத்தத்தில் இதன் அரைவாழ்வுக் காலம் (t<sub>½</sub>) ஏறக்குறைய இரண்டு நிமிடங்களாகும்.
# சர்தார் உஜ்ஜல் சிங்

**சர்தார் உஜ்ஜல் சிங்** (*Sardar Ujjal Singh*, திசம்பர் 27, 1895 &ndash; பெப்ரவரி 15, 1983) பஞ்சாப் மாநில ஆளுநராகவும் (செப்டம்பர் 1, 1965 - சூன் 26, 1966), பின்னர் தமிழக ஆளுநராகவும் (28.06.1966 -16.06.1967) பணியாற்றிய இந்திய அரசியல்வாதி ஆவார். இவற்றிற்கு முன்னதாக இவர் முதல் சுற்று வட்டமேசை மாநாட்டில் பங்கேற்றார். இவரது அண்ணன் சோபா சிங் ஓர் கட்டிட கட்டமைப்பாளராக 1911-1930 காலத்தில் புது தில்லியின் கட்டமைப்பில் முதன்மை ஒப்பந்தப் புள்ளிக்காரராகப் பங்கேற்றுள்ளார். மேலும் இவர் புகழ்பெற்ற எழுத்தாளர் குஷ்வந்த் சிங்கின் தந்தையின் உடன்பிறந்த தம்பி ஆவார்.  

## மேற்சான்றுகள்
# எபூசிய முற்றுகை



**எபூசிய முற்றுகை** (*Siege of Jebus*) என்பது தாவீது அரசனின் கீழ் இசுரயேலர் எபூசியர்களின் நகர் எபூசு என அறியப்பட்ட எருசலேம் மீது மேற்கொண்ட முற்றுகையைக் குறிக்கின்றது. இசுரயேலர் எதிர்பாராத தாக்குதலால் நகரை கட்டுப்பாட்டுக்குள் கொண்டு வந்து, எபூசை ஒன்றினைந்த இசுரேல் இராச்சியத்தின் தலைநகராக்கினர்.  

- "Jebusites" at the [[Jewish Encyclopedia].]
# பிரான்ஸ் நாடும் பிரெஞ்சு மக்களும்: அறிவுக்களஞ்சியக் கையேடு


**பிரான்ஸ் நாடும் பிரெஞ்சு மக்களும்: அறிவுக்களஞ்சியக் கையேடு** (பிரெஞ்சு: La France et Les Francais - Mini encylopedie) என்பது சதாசிவம் சச்சிதானாந்தம் என்பவரால் எழுதப்பட்டு 1997 ஆம் ஆண்டு வெளிவந்த ஓரு தமிழ் நூல் ஆகும். இது பிரான்சு நாடு, மொழி, மக்கள், வரலாறு, அரசியல், பண்பாட்டியல், வாழ்வியல், சமூகவியல் எனப் பல்வேறு செய்திகளைத் தொகுத்து தரும் ஒரு சிறு கலைக்களஞ்சியம் ஆகும். இந்த நூல் விரிவான புள்ளிவிபரங்கள், விளக்கப்படங்கள், நிலப்படங்கள், ஒளிப்படங்கள், அட்டவணைகள், உசாத்துணைகளுடன் வெளிவந்துள்ளது. பிரான்சு நாட்டுக்கு குடிபெயரும் தமிழ் மக்கள் பயன்படுத்தக் கூடியவாறு வழிகாட்டிப் பகுதிகளையும் உள்ளடக்கியது. இந்த நூலுக்கு அணிந்துரை வழங்கிய பேரா. வி. கோமதிநாயகம் இந்த நூல் "ஒரு ஆராய்ச்சிக் கண்ணோட்டத்தில் நுணுகி ஆய்ந்து எழுதப்பட்ட ஒரு நூலாகும்...இவ்வகை நூல்களில் ஒரு புதிய பரிமாணத்தைத் இம் முயற்சி தருகிறது" என்று கூறியுள்ளார்.
# பிரஞ்சுப் புரட்சி (நூல்)


**பிரஞ்சுப் புரட்சி** என்பது 2013 இல் வெளிவந்த வரலாற்றியல் தமிழ் நூல் ஆகும். இது க. வாசுதேவனால் எழுதப்பட்டு பாரிசில் பதிக்கப்பட்டது.  

## பகுதிகள்
- முதல் பகுதி: புரட்சியின் ஆரம்பச் சூழ்நிலை மற்றும் அதன் தோற்றம்
- இரண்டாம் பகுதி: குடியரசின் உருவாக்கம், அது உறுதிப்படுத்தப்படுவதற்கான புரட்சியின் பல்வேறுபட்ட அசைவுகள்
- மூன்றாம் பகுதி (பின்னிணைப்பு): றொபோஸ்பியரின் வீழ்ச்சி, புரட்சியின் தளர்வு, பிற்போக்குவாத அரசியற் செயற்பாடுகள், அதையடுத்த செயற்பாடுகள்
# க. வாசுதேவன்


**க. வாசுதேவன்** ஒரு புகலிட பிரான்சியத் தமிழ் எழுத்தாளர், மொழிபெயர்ப்பாளர், கவிஞர் ஆவார். இலங்கையைப் பிறப்பிடமாகக் கொண்ட இவர் பிரான்சில் சில பத்து ஆண்டுகள் வாழ்ந்து வருகிறார். நவீன பிரஞ்சு இலக்கியம் தொடர்பாக பிரான்ஸ் பல்கலைக்கழகங்களில் கற்றவர்.  

## படைப்புகள்
- பிரஞ்சுப் புரட்சி (நூல்)
- 19ம் நூற்றாண்டின் பிரஞ்சுக் கவிதைகள்
# சூறாவளி ஹையான்



**சூறாவளி ஹையான்** (*Typhoon Haiyan*) என்பது 2013 இல் பிலிப்பீன்சு நாட்டை தாக்கிய வெப்ப மண்டலச் சூறாவளி ஆகும். அமைதிப் பெருங்கடலில் 2013 நவம்பர் 2 அன்று உருவான இப்புயல் 2013 நவம்பர் 8 அன்று பிலிப்பின்ஸ் நாட்டின் மத்திய தீவான சமரில் அதிகாலை 4.40 மணியளவில் தாக்கியது.  

## தாக்கங்கள்
### பிலிப்பீன்சு
புயல் பாதிப்பில் சுமார் 7.50 லட்சம் பேர் வீடுகளை இழந்தும், 1,200-க்கும் அதிகமானோர் இறந்துள்ளதாகவும் தகவல்கள் வெளியாகியுள்ளன  

ஹையான் புயல் கரையைக் கடந்தபோது, இப்புயலின் மையப்பகுதியில் மணிக்கு 235 கி.மீ. வேகத்திலும், மேலே உந்தும் சக்தி மணிக்கு 275 கி.மீ. வேகத்திலும் வீசியதாக வானிலை ஆய்வு மைய அதிகாரிகள் தெரிவித்துள்ளனர்.  
ஹையான் புயல் கடந்து சென்ற பகுதிகளில் இருந்த 70 முதல் 80 சதவீதம் வரையிலான வீடுகளும், கட்டடங்களும் கடுமையாக சேதமடைந்துள்ளன. ஹையான் புயலின் வேகம் அமெரிக்காவில் வீசும் கடும் புயல்களில் 4-ம் வகைக்கு இணையானதாக அமைந்துள்ளது.  

இந்தப் புயலால் சுமார் ஒரு கோடி மக்கள் பாதிக்கப்பட்டுள்ளதாகவும், 6,60,000 பேர் வீடுகளை இழந்துள்ளதாகவும் ஐ.நா. மதிப்பிட்டுள்ளது  
### வியட்நாம்
வியத்நாமில் தாழ்வான பகுதிகளில் வசிக்கும் சுமார் 6 லட்சம் மக்கள் வாழ்விடங்களை விட்டு வெளியேற்றப்பட்டு, பாதுகாப்பான பகுதிகளில் தங்கவைக்கப்பட்டுள்ளனர்.  

### சீனா
ஹையான் புயல் சீனாவில் கரையைக் கடக்கவிருப்பதால், அந்நாட்டில் செம்மஞ்சள் நிற எச்சரிக்கைக் கொடி ஏற்றப்பட்டுள்ளது. இது சீனாவின் இரண்டாவது மிகப்பெரிய அபாய எச்சரிக்கையாகும்.  

இந்த ஆண்டில் சீனாவைத் தாக்கும் 30-ஆவது புயலான ஹையான், இந்த ஆண்டிலேயே அதிகபட்ச வேகம் கொண்டதாக இருக்கும் என கூறப்படுகிறது.  

## நடப்பு செய்திகள்
பிலிப்பைன்ஸ் சூறாவளியில் 10000 க்கும் அதிகமானோர் இறந்திருக்கலாம் என நடப்பு செய்திகள் வெளியாகியுள்ளன.  

## புயல் நிவாரணம்
புயல் நிவாரணப்பணிகளை செஞ்சிலுவை இயக்கம் மேற்கொள்கின்றது.
# கால்சிடிரையால்



**கால்சிடிரையால்** (Calcitriol) என்பது மூன்று ஐட்ராக்சில் தொகுதிகளைக் கொண்ட (சுருக்கம்: **1,25-(OH)<sub>2</sub>D<sub>3</sub>** அல்லது **1,25(OH)<sub>2</sub>D**), உயிர்ச்சத்து டி-யின் இயக்க இயக்குநீர் வடிவமாகும். இதை, **1,25-டைஐட்ராக்சி கொலிகால்சிபெரால்** அல்லது **1,25-டைஐட்ராக்சி விட்டமின் டி<sub>3</sub>** என்றும் அழைப்பார்கள். மைக்கேல் ஹோலிக் என்பவர் இதனைக் கண்டறிந்தார். குடலிலிருந்து கால்சியம் உறிஞ்சப்படுவதன் அளவை அதிகரிப்பதனாலும், எலும்புகளிலிருந்து கால்சியம் வெளிப்படுவதை அதிகரிக்கும் சாத்தியங்கள் மூலமாகவும், இரத்த கால்சிய (Ca<sup>2+</sup>) அளவுகளைக் கால்சிடிரையால் அதிகரிக்கிறது.
# விக்கிப்பீடியா:முதற்பக்கக் கட்டுரைகள்/நவம்பர் 10, 2013


சதுரங்கத்தில் **கோட்டை கட்டுதல்** என்பது அரசனையும் அதே நிறக் கோட்டைகளுள் ஏதேனுமொன்றையும் பயன்படுத்திச் செய்யப்படும் ஒரு சதுரங்க சிறப்பு நகர்வு ஆகும். கோட்டை கட்டுதல் என்பது அரசனை முதலாவது வரிசையிலுள்ள கோட்டையை நோக்கி இரண்டு கட்டங்கள் நகர்த்தி, அக்கோட்டையை அரசன் கடந்து வந்த கட்டத்துக்குள் வைப்பதைக் குறிக்கும். அரசனும் தொடர்புபடுகின்ற கோட்டையும் போட்டி தொடங்கியதிலிருந்து நகர்த்தப்படாமலும் அரசனுக்கும் தொடர்புபடுகின்ற கோட்டைக்கும் இடைப்பட்ட கட்டங்கள் கைப்பற்றப்படாமலும் அந்நகர்வில் அரசன் முற்றுகையில் இல்லாதிருந்தாலும் அரசனை முற்றுகைகு ஆளாக்கக்கூடிய கட்டத்தைக் கடக்கவோ அடையவோ நேராவிட்டாலும் மட்டுமே கோட்டை கட்ட முடியும். கோட்டை கட்டுதலானது சதுரங்க விதிமுறைகளுள் அடங்குகின்றது. **மேலும்...**  
---

**குற்றப் பரம்பரைச் சட்டம்** என்பது இந்தியாவில் பிரித்தானிய ஆட்சியின் போது வேறுபட்ட காலகட்டங்களில் நிறைவேற்றப்பட்ட குறிப்பிட்ட சமூகத்தினருக்கு எதிரான சட்டம் ஆகும். இது முதன் முதலாக 1871 இல் இயற்றப்பட்டது. இது பெரும்பாலும் வட இந்திய சமூகத்தினரையே அதிக அளவில் குறிவைத்து உருவாக்கப்பட்ட சட்டம் ஆகும். இந்த சட்டத்தின் கீழ் கொண்டுவரப்பட்ட சமூகத்தினருக்கு சொந்தமான இடத்தில் அரசானது தேடுதல் நடத்துவதோ அல்லது அவர்களை கைது செய்வதற்கோ எந்தவித பிடியாணையும் இல்லாமல் இந்த சட்டத்தின் பெயரில் அவர்கள் மீது நடவடிக்கை எடுக்க காவல்துறைக்கு அதிகாரம் உண்டு. பின்னாளில் இது வங்க மாகாணத்திற்கும் 1876 இல் அமுல்படுத்தபட்டது. கடைசியாக 1911 ஆம் ஆண்டில் சென்னை மாகாணத்திற்கு இது அமுல்படுத்தபட்டது. இந்தச் சட்டமானது இயற்றப்பட்ட நாளில் இருந்தே பல சட்டத்திருத்தங்களுக்கு உள்ளாகி பின்னர் கடைசியாக *குற்றப் பரம்பரை சட்டம் (1924 ஆம் ஆண்டின் VI வது திருத்தம்)* என்று இந்தியா முழுவதும் அமுலாகியது. **மேலும்...**
# உள்ளமே உலகம் (நூல்)



தென்கச்சி கோ. சுவாமிநாதன் "வாரம் ஒரு தகவல்" என்கிற தலைப்பில் தினமணி நாளிதழில் வெள்ளிதோறும் எழுதி வந்த கட்டுரைகளின் தொகுப்பாக இந்த நூல் வானதி பதிப்பகத்தாரால் வெளியிடப்பட்டுள்ளது. நம்மை பற்றி நமக்கே அடையலாம் காட்டும் நூல் எனக் கூறுகிறார் நூலாசிரியர். மொத்தம் 155 பக்கங்கள் கொண்ட இந்த நூல் 77 கட்டுரைகளை கொண்டுள்ளது. அவை அனைத்தும் நகைச்சுவை உணர்வும் அறிவு சார்ந்தும் இருக்கின்றன.
# வார்ப்புரு:WoRMS

} in the [http://www.} ]<noinclude>  

A template for taxa listed in the World Register of Marine Species, related (sub)projects and The European Register of Marine Species.  

### பயன்பாடு
Use as .  

உட்கூறுகள்:  
- the **1st** (or **db**) (optional): a short name for a certain project (commonly, a name of a directory appended to the base URL 'www.marinespecies.org/', e.g. 'asteroidea' in the case of the World Asteroidea Database, which is accessed via 'www.marinespecies.org/**asteroidea**'). If this parameter is blank, a link to **WoRMS itself** is constructed. A full list of supported databases is shown below.
- the **2nd** (or **id**) (mandatory): AphiaID for the desired taxon
- the **3rd** (or **name**) (optional): a parameter for the taxon name:
  - by default with this param empty is used as taxon name
  - *i* value forces italicization of **
  - other values are recognized as an explicit taxon name (wiki is allowed)
- the **4th** (or **accessdate**) (optional): date of access

### மாதிரிகள்
For the page, say, Calanus we should obtain:  

- with
  - 

- with
  - 

- with
  - 

- with
  - 

### ஒத்திசைவான தரவுத்தளங்கள்
| Database code (the 1st (*db*) parameter) | Database reference | Database scope |
| --- | --- | --- |
| (empty parameter) | World Register of Marine Species | world |
| arms | Arctic Register of Marine Species | regional |
| ascidiacea | Ascidiacea World Database | world |
| asteroidea | World Asteroidea Database | world |
| berms | Belgian Register of Marine Species | regional |
| brachiopoda | Brachiopoda World Database | world |
| carms | Canadian Register of Marine Species | regional |
| cetacea | World Cetacea Database | world |
| copepoda | World of Copepods | world |
| cumacea | Cumacea World Database | world |
| echinoidea | World Echinoidea Database | world |
| erms | European Register of Marine Species | regional |
| hab | IOC-UNESCO world Reference List of Harmful Micro Algae | world |
| hemichordata | Hemichordata World Database | world |
| hydrozoa | World Hydrozoa Database | world |
| isopoda | World List of Marine Freshwater and Terrestrial Isopod Crustaceans | world |
| mangroves | Mangrove Reference Database and Herbarium | world |
| myriapoda
(littoral only) | World Database of Littoral Myriapoda | world |
| ophiuroidea | World Ophiuroidea Database | world |
| phoronida | Phoronida World Database | world |
| placozoa | Placozoa Database | world |
| porifera | World Porifera Database | world |
| pycnobase | Pycnobase: World Pycnogonida Database | world |
| remipedia | World Remipedia Database | world |
| rhabditophora
(for Proseriata and Kalyptorhynchia) | World Database of Proseriata and Kalyptorhynchia | world |
| urmo | UNESCO IOC Register of Marine Organisms | world |

</noinclude>
# சீமலபாடு

"சீமலபாடு" என்பது ஆந்திரப் பிரதேசத்தில் உள்ள கிருஷ்ணா மாவட்டத்தின் ,ஏ. கொண்டூரு மண்டலத்தில் உள்ள ஊர்.  

## தகவல்கள்
2001 ஆம் ஆண்டு கணக்கெடுப்பின் படி 10136 மக்கள் இங்கு வசிக்கின்றனர்.. இதில் 5118 ஆண்களும், 5018 பெண்களும் அடங்குவர். இதன் பரப்பளவு 4476 எக்டேர்கள் ஆகும்.  

### அண்மைய கிராமங்கள்
இந்த ஊரின் அருகில் ஏ. கொண்டூரு, புல்லூரு, ரங்காபுரம், மாதவரம், ரேபூடி ஆகிய ஊர்கள் உள்ளன.
# இசுலாமியத் தமிழ் இலக்கியம்

இசுலாமிய சமயப் பின்புலம் கொண்டோர் இயற்றிய தமிழ் இலக்கியம் **இசுலாமியத் தமிழ் இலக்கியம்** எனப்படுகிறது. இசுலாமிய சமயம் தொடர்பான தமிழ் இலக்கியங்களே இவ்வாறு சிறப்பாக குறிப்பிடப்படுகின்றன.  

## தமிழரிடையே இசுலாம்

தமிழ்நாட்டு மதுரையை தில்லி சுல்தான் படைகள் 1311 ஆம் ஆண்டு கைப்பெற்றின. விஜயநகரப் பேரரசு இவர்களை 1371 ஆம் ஆண்டு தோற்கடித்தது. தமிழ்நாட்டின் பல பகுதிகளை நவாப்புக்கள் 1690 - 1801 காலப்பகுதியில் ஆட்சி செய்தனர். தமிழ்நாட்டில் இசுலாம் பரவ இசுலாமிய ஆட்சி ஒரு முக்கியக் காரணமாகும்.  

தமிழ்நாடு, தமிழீழ வணிகர்களுக்கும் அரபிய, மாலாய் முசுலீம் வணிகர்களுக்கும் இடையே பல நூற்றாண்டுகளாக வணிகம் நடந்தது. இவ்வாறு வணிகம் செய்ய வந்த சில அரபிய மாலாய் வணிகர்கள் தமிழ்ப் பெண்களை மணந்து இங்கேயே தங்கினர். இறுகிய சாதிய அமைப்புக் கொண்ட இந்து சமயத்தில் இருந்து விலகி சகோதரத்துவத்தைக் கொள்கையாக கொண்ட இசுலாமிய சமயத்துக்கு குறிப்பிடத்தக்க தமிழர்கள் மதம் மாறினர். இப்படி பல வழிகளில் இசுலாம் தமிழரிடையே பரவியது.  

## இலக்கியம்

## இசுலாமிய தமிழ் இலக்கிய வடிவங்கள்
- கிசா
- முனாசாத்து
- நாமா
- படைப்போர்
- மசாலா
- மாலை
- கண்ணி
- திருமண வாழ்த்து
- நொண்டி நாடகம்

## புலவர்கள்
- உமறுப் புலவர்
- சதக்கத்துல்லா அப்பா
- அப்துல் காதர் நயினார் லப்பை
- பிச்சை இபுராகிம் புலவர்
- முகம்மது கான்
- அப்துல் மஜீது
- முகமது உசேன்
- கண்ணகுமது மகதூம் முகம்மது - நூல் பதிப்பாளர், 70 நூல்களுக்கு மேல்
- தக்கலை பீர் முகமது அப்பா

## இவற்றையும் பாக்க
- இசுலாமிய தமிழ் இலக்கிய கழகம்
-
# ராமாபுரம் (பிரகாசம் மாவட்டம்)

::இதே பெயரில், தமிழ்நாட்டில் உள்ள ஊர் பற்றி அறிய, இராமாபுரம் என்ற கட்டுரையைப் பார்க்கவும்.  
ராமாபுரம், ஆந்திரப் பிரதேசத்தின், பிரகாசம் மாவட்டத்தில், ராசர்ல மண்டலத்தில் உள்ள ஊர். இதன் அஞ்சல் குறியீட்டு எண். 523 305 ஆகும். இவ்வூரின் தொலைபேசிக் குறியீட்டு எண் 08408 ஆகும்.  
இங்கு புகழ் பெற்ற சித்திபைரவசாமி ஆலயம் உள்ளது.
# பாத திருவூர்

"பாத திருவூர்" என்பது ஆந்திரப் பிரதேசத்தின் கிருஷ்ணா மாவட்டத்தின், திருவூர் மண்டலத்தில் உள்ள ஊர்.  

## தகவல்கள்
2001 ஆம் ஆண்டின் மக்கள் தொகைக் கணக்கெடுப்பின்படி, 5484 மக்கள் இங்கு வசிக்கின்றனர் இதில் 3136 ஆண்களும். 2348 பெண்களும் அடங்குவர்.  

### அண்மைய ஊர்கள்
இந்த ஊரின் அருகில் அக்கபாலெம், கொகிலம்பாடு, அஞ்சனேயபுரம், ரோலுபாடி, வாவிலால ஆகிய ஊர்கள் உள்ளன.
# கே. சுப்பிரமணியம்


**கிருஷ்ணசுவாமி சுப்பிரமணியம்** (*Krishnaswami Subramaniam*, ஏப்ரல் 20, 1904 – ஏப்ரல் 7, 1971) 1930களிலும், 40களிலும் புகழ்பெற்று விளங்கிய தமிழ்த் திரைப்பட இயக்குநர். பொதுவாக **கே. சுப்பிரமணியம்** என அழைக்கப்பட்டவர்.  
இவரது இரண்டாவது மனைவி எஸ். டி. சுப்புலட்சுமி திரைப்பட நடிகை ஆவார். எஸ். வி. இரமணன் மற்றும் பத்மா சுப்ரமணியம் இவரது குழந்தைகள்.  

கும்பகோணத்தைச் சேர்ந்த வழக்குரைஞரான இவர் 1936 இலிருந்து 1945 வரை பல தமிழ்த் திரைப்படங்களை இயக்கியவர். எம். கே. தியாகராஜ பாகவதர், எஸ். டி. சுப்புலட்சுமி, என். எஸ். கிருஷ்ணன் பு. உ. சின்னப்பா ஆகிய நடிகர்களைக் கொண்டு இந்திய சுதந்திர போராட்டத்திற்கு ஆதரவான பல படங்களை இயக்கியவர்."தமிழ்த் திரையுலகின் தந்தை’ என்று வழங்கப்படுகிறார்.  

## வாழ்க்கைச் சுருக்கம்
கே. சுப்பிரமணியம் தமிழ்நாடு தஞ்சை மாவட்டம் பாபநாசத்தில், பிரபல வழக்குரைஞராக இருந்த கிருஷ்ணசாமி ஐயர்–வேங்கடலட்சுமி தம்பதியருக்கு முதல் மகனாகப் பிறந்தார். இவருக்கு கே. விஸ்வநாதன் என்ற தம்பி உள்ளார். தந்தையைப் போலவே சட்டம் படித்த இவர், கும்பகோணத்தில் வழக்குரைஞராகச் சிலகாலம் பணியாற்றினார். பின்னர், திரைப்படத் துறையின் மீதுள்ள ஈடுபாட்டால் சென்னைக்கு வந்தார்.  

## திரைப்படத் துறையில்
தமிழ்த் திரைப்பட முன்னோடிகளுள் ஒருவரும், இயக்குனருமான ராஜா சாண்டோவிடம் உதவி இயக்குனராகச் சேர்ந்தார். அவருடன் இணைந்து பேயும் பெண்ணும் (1930), அநாதைப்பெண் (1930), இராஜேஸ்வரி (1931), உஷாசுந்தரி (1931) ஆகிய ஊமைப் படங்களில் பணியாற்றினார். பின்னர் இராம அழகப்பச் செட்டியாருடன் இணைந்து மீனாட்சி சினிட்டோன் என்ற திரைப்பட நிறுவனத்தை ஆரம்பித்து பவளக்கொடி என்ற தனது முதலாவது திரைப்படத்தைத் தயாரித்தார். இத்திரைப்படத்திலேயே தியாகராஜ பாகவதர், எஸ். டி. சுப்புலட்சுமி ஆகியோர் அறிமுகமானார்கள். சுப்புலட்சுமியை பின்னர் கே. சுப்பிரமணியம் மணந்து கொண்டார். சாதி அமைப்பைச் சாடி பாலயோகினி (1937) என்ற திரைப்படத்தை எடுத்தார்.  

## தென்னிந்திய திரைப்பட வர்த்தக சபை
இயக்குநர் கே. சுப்ரமணியத்தின் இடைவிடாத முயற்சியின் பயனாய் 1939 ஆம் ஆண்டு ஏப்ரலில் தென்னிந்திய திரைப்பட வர்த்தக சபை தோன்றியது. அதன் முதல் தலைவராக எஸ். சத்தியமூர்த்தி இருந்தார்.  

## இன்பசாகரன்
படப்பிடிப்புத் தளத்தில் ஏற்பட்ட தீவிபத்தில் இப்படத்தின் படிகள் எரிந்து போயின. இதனால் இப்படம் வெளிவரவில்லை. தீ விபத்துக்குப் பிறகு (எம். யூ. ஏ. சி. ஸ்டூடியோ) படப்பிடிப்பு நிலையம் கடனில் மூழ்கி, ஏலம் விடப்பட்டது. ஏலத்தில் எடுத்த எஸ். எஸ். வாசன் அந்த இடத்தில் செமினியை நிர்மாணித்தார்.  

## இயக்கிய படங்கள்
- *பவளக்கொடி* (1934)
- *நவீன சதாரம்* (1935)
- *நவீன சாரங்கதரா* (1936)
- *குசேலா* (1936)
- *உஷா கல்யாணம்* (1936)
- *பாலயோகினி* (1937)
- *மிஸ்டர் அம்மாஞ்சி* (1937)
- *கௌசல்யா பிரணயம்* (1937)
- *சேவாசதனம்* (1938)
- *தியாக பூமி* (1939)
- *பக்த சேதா* (1940)
- *பிரகலாதா* (1941) (மலையாளம்)
- *அனந்தசயனம்* (1942)
- *பர்த்ருஹரி* (1944)
- *மானசம்ரட்சணம்* (1945)
- *விகடயோகி* (1946)
- *விசித்திர வனிதா* (1947)
- *கபதி அரக்ஷகாய* (1948) (சிங்களம்)
- *கோகுலதாசி* (1948)
- *கீத காந்தி* (1949)
# தேவராய சுவாமிகள்



**தேவராய சுவாமிகள்** என்பவர் ஒரு தமிழ்ப் புலவராவார். இவரது இயற்பெயர் *தேவராயபிள்ளை (தேவராசபிள்ளை )*ஆகும். இவர் 1857 இல் தொண்டை மண்டலம் வல்லூரில் பிறந்தார். இவருடைய தந்தையார் வீரசாமிப்பிள்ளை பெங்களூரில் மைசூர் அரசரிடம் கணக்கர் (துபாஷ்) வேலை பார்த்தவர் என்று சில நூல்களில் குறிப்புகள் உள்ளன. இவர் இயற்றியவற்றுள் மிகவும் புகழ் பெற்றது கந்த சஷ்டி கவசம் ஆகும். இவர் இயற்றிய பிற நூல்கள்: சிவ கவசம், சண்முக கவசம், சக்தி கவசம், நாராயண கவசம் ஆகும்.
# திரைப்படத் திறனாய்வு

**திரைப்படத் திறனாய்வு** என்பது திரைப்படங்களைத் தனித்தனியாகவும், ஒன்றாகவும் பகுத்தாய்ந்து மதிப்பிடுவதைக் குறிக்கும். பொதுவாகத் திரைப்படத் திறனாய்வை இரண்டு வகைகளாகப் பிரிக்கலாம். ஒன்று ஊடகத் திறனாய்வு. இது செய்தித் தாள்கள், பிற மக்கள் ஊடகங்களில் ஒழுங்காக இடம்பெறுபவை. மற்றது துறைசார் அறிஞர்களால் திரைப்படக் கோட்பாடுகளை அடிப்படையாகக் கொண்டு செய்யப் படும் கல்விசார் திறனாய்வுகள். இது பெரும்பாலும் கல்விசார் ஆய்விதழ்களில் வெளிவருகின்றன.  

## ஊடகத் திறனாய்வு
செய்தித்தாள்கள், சஞ்சிகைகள், ஒலிபரப்பு மற்றும் ஒளிபரப்பு ஊடகங்கள், இணைய வெளியீடுகள் போன்றவற்றைச் சார்ந்த திரைப்படத் திறனாய்வாளர்கள் பெரும்பாலும் புதிய வெளியீடுகளையே திறனாய்வு செய்கின்றனர். செல்வாக்குள்ள ஊடகங்களில் வெளியாகும் திறனாய்வுகள் ஒரு திரைப்படத்தைப் பார்ப்பதா இல்லையா என மக்கள் தீர்மானிப்பதில் பெரும் பங்கு வகிக்கின்றன. இதன் காரணமாக இவ்வகைத் திறனாய்வுகள் ஒரு திரைப்படத்தின் வெற்றி தோல்விகளை முடிவு செய்ய வல்லவையாக இருக்கின்றன.  

## கல்விசார் திறனாய்வு
திரைப்படங்கள் தொடர்பான கல்விசார் திறனாய்வுகள் திரைப்படக் கோட்பாடுகளை அடிப்படையாகக் கொண்டு செய்யப்படுகின்றன. இவ்வகைத் திறனாய்வுகள் ஒரு திரைப்படம் ஏன் சரியாக வருகிறது, எப்படிச் சரியாக வருகிறது, அது குறிக்கும் பொருள், அது மக்கள்மீது கொண்டிருக்கும் தாக்கம் போன்ற விடயங்களைப் புரிந்துகொள்ள முயல்கின்றன. இவ்வாறான திறனாய்வுகள் பொதுவாக மக்கள் ஊடகங்களில் இடம்பெறுவது இல்லை. இவை கல்விசார் ஆய்விதழ்களில் அல்லது புலமைசார் கலை இலக்கிய வாசகர்களைக் கொண்ட இதழ்களில் வெளியாகின்றன.
# கேப்ரியெல்லா ஐஸ்லர்

**மரியா கேப்ரியெல்லா டி ஜீசஸ் ஐஸ்லர்** மொரலெஸ் (**María Gabriela de Jesús Isler Morales)** (பிறப்பு ஏப்ரல் 21, 1988) என்பவர் வெனிசுவேலாவின் நடனக் கலைஞரும், பிரபஞ்ச அழகியும், தொலைக்காட்சி நிகழ்ச்சித் தொகுப்பாளரும் ஆவார். 2013 ஆம் ஆண்டிற்கான பிரபஞ்ச அழகிப் போட்டியில் பட்டத்தைக் கைப்பற்றியவர். 2012 ஆம் ஆண்டின் மிஸ் வெனிசுவேலா பட்டத்தைப் பெற்றார். வெனிசுவேலாவில் இருந்து பிரபஞ்ச அழகிப் பட்டத்தைப் பெறும் ஏழாவது நபர் ஆவார். மேலும் 2009 ஆம் ஆண்டில் இருந்து, கடந்த ஆறு ஆண்டுகளில் பிரபஞ்ச அழகிப் பட்டத்தினைப் பெறும் மூன்றாவது நபரும் ஆவார். கேப்ரியல்லா தற்போது யுனிவர்ஸ் ஆஃப் பிளஸ்ஸிங்ஸ் ஃபன்ட் (சர்வதேச ஆசீர்வதிக்கப்பட்ட நிதி நிறுவனம்) எனும் நிறுவனத்தின் தலைமை நிர்வாக அதிகாரியாகப் பணிபுரிகிறார். இந்த நிறுவனமானது 501(c)3 மீச்சிறு வாழ்க்கைத் திறன்கள் மற்றும் தனி வளர்ச்சி பெறுதலுக்கான ஆலோசனைகளை வழங்குவதன் மூலம் இளம் யுவதிகள் மற்றும் பெண்களுக்கு தன்மேம்பாடு பெறச் செய்வதை நோக்கமாகக் கொண்டு செயல்படுவது ஆகும்.  

## தனிப்பட்ட வாழ்க்கை
மரியா ஐஸ்லர் வெலன்சியா நகரத்தில் ஏப்ரல் 21, 1988 இல் பிறந்தார். தனது சிறுவயதிலிருந்தே மரகேயில் வாழ்ந்து வந்தார். விற்பனை மற்றும் மேலாண்மைப் பிரிவில் இளங்கலைப் பட்டம் பெற்றார். இவர் சுவிட்சர்லாந்து மற்றும் ஜெர்மனி பாரம்பரியங்களைப் பின்பற்றினார். லோசான் நகரத்தில் தனது தாத்தா இருந்ததனால் சுவிட்சர்லாந்து குடியுரிமையைப் பெற்றார். இவரின் குடும்பப் பெயரான ஐஸ்லர் என்பது சுவிட்சர்லாந்துக் குடும்பங்களின் பொதுப் பெயராகும். தனது பதினான்காம் வயதிலிருந்தே விளம்பரத் துறையில் நடித்தார். இதன்மூலம் தனது தாய் மற்றும் பாட்டியைக் கவனித்துக் கொண்டார்.  

## மிஸ் வெனிசுவேலா 2012
ஆகத்து 30, 2012 கரகஸ் இல் நடைபெற்ற மிஸ் வெனிசுவேலா போட்டியின் இறுதிச் சுற்றில் இருபத்தி நான்குப் போட்டியாளர்களில் ஒருவராக ஐஸ்லர் இருந்தார். இதில் மிஸ் எலகன்ஸ் பட்டம் (நளினம் அல்லது அழகு) பெற்றார் . மேலும் குரிகோ நகரத்தில் இருந்து மிஸ் வெனிசுவேலா விருதினைப் பெறும் ஒன்பதாவது நபர் ஆனார். இதன் மூலம் பிரபஞ்ச அழகிப் போட்டிக்கு வெனிசுலேவா நாட்டைப் பிரநிதித்துவம் செய்யும் உரிமையைப் பெற்றார்.  

## பிரபஞ்ச அழகி 2013
நவம்பர் 9, 2013 இல் மாஸ்கோ, உருசியாவில் நடைபெற்ற பிரபஞ்ச அழகிப் போட்டியில் வெனிசுவேலாவின் சார்பாக மரியா ஐஸ்லர் கலந்துகொண்டார் . அதில் 2012 ஆம் ஆண்டின் பிரபஞ்ச அழகியான அமெரிக்க ஐக்கிய நாட்டைச் சேர்ந்த ஒலிவியா கல்போ, மரியா ஐஸ்லருக்கு பிரபஞ்ச அழகிக்கான மகுடத்தைச் சூட்டினார். 2009 ஆம் ஆண்டிலிருந்து ஆறு வருடங்களில் வெனிசுவேலா நாட்டைச் சேர்ந்தவர் மூன்றாவது முறையாக இவ்விருதினைப் பெறுகிறார்.  

## சர்வதேச ஆசிர்வதிக்கப்பட்ட நிதி நிறுவனம்
கேப்ரியல்லா தற்போது யுனிவர்ஸ் ஆஃப் பிளஸ்ஸிங்ஸ் ஃபன்ட் (சர்வதேச ஆசீர்வதிக்கப்பட்ட நிதி நிறுவனம்) எனும் நிறுவனத்தினைத் துவங்கி அதன் தலைமை நிர்வாக அதிகாரியாகப் பொறுப்பேற்றார். இந்த நிறுவனமானது 501(c)3 மீச்சிறு வாழ்க்கைத் திறன்கள் மற்றும் தனி வளர்ச்சி பெறுதலுக்கான ஆலோசனைகளை வழங்குவதன் மூலம் இளம் யுவதிகள் மற்றும் பெண்களுக்கு தன்மேம்பாடு பெறச் செய்வதை நோக்கமாகக் கொண்டு செயல்படுவது ஆகும். இதனை இவர் துவங்குவதற்குக் காரணம் இவர் வாழ்ந்து வந்த வெனிசுவேலாவில் வளரிளமையில் கருவுறல் மற்றும் பேறுகால இறப்பு விகிதங்கள் அதிகமாக இருந்தன. அதனைக் குறைக்கும் விதமாக இவரின் நிறுவனத்தின் மூலமாக ஆலோசனைகள் வழங்கப்படுகின்றன.
# மல்லி (தொலைக்காட்சித் தொடர்)



**மல்லி** இத் தொடர் ஒவ்வொரு வாரமும் (திங்கள் முதல் வெள்ளி வரை மாலை 6.30 மணிக்கு) புதுயுகம் தொலைக்காட்சியில் ஒளிபரப்பான மெகா தொடர். இத் தொடரில் நடிகை சோனியா அகர்வால் முக்கிய கதாபத்திரத்தில் நடித்தார் அதன் பிறகு அவருக்கு பிறகு சந்திரா நடித்தார். சிறுவர்களுக்கான தொலைக்காட்சித் தொடர். சிறுவர்களின் நிஜமான வாழ்க்கையைச் சொல்லும் கதைதான் மல்லி.  

இந்த தொடருக்கு திரைக்கதை வசனம் தாமிரா எழுத, ஏ.ரமேஷ்குமார் ஒளிப்பதிவு செய்கிறார். கிராங்க் மீடியா ஒர்க்ஸ் சார்பில் ரமேஷ் கிருஷ்ணன் தயாரிக்க, ஏ.ஆர்.ரமேஷ் இயக்குகிறார்.  

## நடிகர்கள்
- சோனியா அகர்வால்
- சேது டார்வின்
- தேனி முருகன்
- முரளி
- சுசித்ரா ஆனந்தன்
- கிருஷ்ணகுமாரி
- பேபி ஹரிணி

## பாடல் மற்றும் இசை
இந்த தொடருக்கு கவிஞர் யுகபாரதி பாடல் எழுத, ரமேஷ் விநாயகம் பாடலுக்கு இசையமைக்க, அரவிந்த் சித்தார்த் பின்னணி இசை அமைக்கிறார்.